# **ROMANIA**

# **JUDEȚUL VRANCEA**

# **CONSILIUL JUDEȚEAN**

**Nr. 16742 / 31.07.2023**

# **PROCES VERBAL DE LICITAȚIE**

Încheiat astăzi 31.07.2023, la sediul Consiliului Județean Vrancea, str. Dimitrie Cantemir nr.1-3, Focșani cu ocazia desfășurării ședinței publice de licitație, cu preselecție, cu strigare, privind valorificarea masei lemnoase situată pe raza comunei Slobozia Ciorăști, pe aliniamentul DJ 205 R, aferentă unui număr de 187 arbori cu un volum brut de 380,43 m.c.

Comisia de licitație/negociere, constituită prin Dispoziția Președintelui Consiliului Județean Vrancea nr. 609 din 17.07.2023, formată din:

**Președinte: -** Crețu Adrian - Administrator public al Cosiliului Județean Vrancea;

**Membri :**

- Balcan Alin –inspector la Biroul Monitorizare Contracte din cadrul Direcţiei Achiziții Publice Și Monitorizare;

- Docan Manea Daniela Maria -inspector la Biroul Evidența Patrimoniului Public și Privat din cadrul Direcției Administrarea Patrimoniului public și privat;

- Iancu Ovidiu- consilier superior la Biroul drumuri - din cadrul Direcției Tehnice și Investiții;

- ing. Dănuț Tănase – șef district II Recea din cadrul Ocolului Silvic Dumitrești

A procedat astăzi, data de mai sus, la deschiderea lucrărilor ședinței publice de licitație/negociere, cu preselecție cu strigare, privind valorificarea masei lemnoase pe picior situată pe raza comunei Slobozia Ciorăști, pe aliniamentul DJ 205 R, aferentă unui număr de 187 arbori cu un volum brut de 380,43 m.c.

Prin Hotărârea Consiliului Județean Vrancea nr. 150 din 03.07.2023 au fost aprobate: Caietul de sarcini și Documentația de atribuire și au fost stabilite datele desfășurării preselecției și licitației cu strigare, prețul de pornire al licitației în lei/mc fără TVA, garanția de contractare de 5% din valoarea totală a masei lemnoase, precum și pasul licitației de 5% din prețul de pornire.

Anunțul publicitar nr. 15242/10.07.2023, prevăzut de legislația aplicabilă în domeniu, a fost publicat la data de 10.07.2023, la sediul Consiliului Județean Vrancea, pe site-ul: [www.cjvrancea.ro](http://www.cjvrancea.ro) și [www.produselepadurii.ro](http://www.produselepadurii.ro)

De asemenea, rezultatele preselecției respectiv Procesul-Verbal de preselecție nr.16381/25.07.2023, a fost transmis ofertanților și a fost publicat pe site-ul: [www.cjvrancea.ro](http://www.cjvrancea.ro) și [www.produselepadurii.ro](http://www.produselepadurii.ro).

În etapa de preselecție din data de 25 iulie 2023, s-au prezentat 2 (doi) ofertanți:

1. S.C. MIDWEST COM S.R.L
2. S.C. PLASCOM IMPEX S.R.L

După etapa de preselecție, în urma analizării documentelor depuse, au fost admiși pentru participarea la licitație, 2 (doi) ofertanți:

|  |  |  |
| --- | --- | --- |
| Nr.crt. | Operatorul economic | Număr cerere / Dată |
| 1. | S.C. MIDWEST COM SRL | 20/14.07.2023- înregistrat la CJ cunr. 15845/17.07.2023 |
| 2. | S.C. PLASCOM IMPEX SRL | 157/12.07.2023-înregistrat la CJ cu nr. 15846/17.07.2023 |

Ofertanții prezenți la licitație, au depus garanția de participare la licitație astfel:

- S.C. MIDWEST COM S.R.L a achitat cu OP nr. 109/27.07.2023 suma de 793,00 lei;

- S.C. PLASCOM IMPEX S.R.L a achitat cu OP nr.350/27.07.2023 suma de 793,00 lei;

După verificarea documentelor prezentate de participanți, comisia de licitație constată că sunt întrunite condițiile legale pentru desfășurarea în continuare a procedurii.

DESFĂȘURAREA ȘEDINȚEI DE LICITAȚIE/NEGOCIERE:

Președintele comisiei anunță prețul de pornire al licitației:

**I) *- Partida 1886/2300124200830 din 29.05.2023* =** **380,43 m.c**: -Prețul de pornire este de – 41,67 lei/mc fără TVA și pasul de licitație de 5% din prețul de pornire, respectiv 2 lei.

* S.C. MIDWEST COM SRL oferă prețul de pornire de 41,67 lei/mc fără TVA.
* S.C. PLASCOM IMPEX S.R.L licitează cu pasul de licitație peste prețul de pornire, respectiv 43,67 lei/mc.

După 3(trei) strigări a prețului de **43,67** lei/mc oferit, S.C. PLASCOM IMPEX S.R.L se declară câștigător.

Astfel, valoarea masei lemnoase adjudecate este de **16.613,38 lei.**

Termenul de încheiere a contractului de vânzare-cumpărare, este de maxim 10 zile lucrătoare.

Nu există alte obiecțiuni.

Drept pentru care s-a încheiat, prezentul proces verbal, în 3 exemplare, din care un exemplar rămâne la dosarul licitației iar un exemplar pentru fiecare participant

## **COMISIA DE LICITAȚIE**  **Licitatori**

*Președinte*: \_\_\_\_\_\_\_\_\_\_\_\_\_\_ 1\_\_\_\_\_\_\_\_\_\_\_\_\_

## *Membri:* 1\_\_\_\_\_\_\_\_\_\_\_\_\_ 2\_\_\_\_\_\_\_\_\_\_\_\_\_

 2\_\_\_\_\_\_\_\_\_\_\_\_\_

 3\_\_\_\_\_\_\_\_\_\_\_\_\_

 4\_\_\_\_\_\_\_\_\_\_\_\_\_